கேள்வி: குறிஞ்சிப் பாட்டு பற்றி விளக்கவும்.
பதில்: பத்துப்பாட்டு எனும் சங்கத் தமிழ் நூல் தொகுப்பில் அடங்கியது குறிஞ்சிப் பாட்டு. கபிலர் (சங்ககாலம்) என்னும் புலவர் பாடியது இப்பாடல். 261 அடிகளாலான இப் பாடல் அகப்பொருள் குறிஞ்சித்திணைப் பண்பாட்டை விளக்கும் பாடலாகும். இதன் இறுதியில் இரண்டு வெண்பாக்களும் சேர்க்கப்பட்டுள்ளன. இவை இந்தப் பாடலின் தொகுப்புச் செய்திகளைக் கூறுகின்றன. தலைவன் தலைவி தன்னிச்சையாக மெய்யுறு புணர்ச்சி கொள்ளத் தோழி ஒப்புதல் தந்துள்ளாள். கொடுப்பின் நன்கு உடைமையும், குடி நிரல் உடைமையும், வண்ணமும், துணையும், பொரீஇ எண்ணாது, எமியேம் துணிந்த ஏமம் சால் அரு வினை நிகழ்ந்த வண்ணம் நீ நனி உணரச் செப்பல் ஆன்றிசின்; சினவாதீமோ! (அடி 30 முதல்) ஆரிய அரசன் பிரகத்தன் என்பவருக்குத் தமிழின் பெருமை உணர்த்த வேண்டி ஆசிரியப்பாவினால் இந்நூல் பாடப்பெற்றது.இதற்குப் பெருங்குறிஞ்சி என்றொரு பெயரும் உண்டு என நச்சினார்க்கினியர குறிப்பிடுகிறார்.. மேலும் இதற்குக் களவியல் பாட்டு, உளவியல் பாட்டு, காப்பியப் பாட்டு, கோவை நூலின் வழிகாட்டி எனப் பல பெயர்கள் உண்டு.அவ் அரசன் தமிழர்தம் காதல் ஒழுக்கத்தை அறிந்துகொள்ள,குறிஞ்சித் திணை ஒழுக்கமாகிய புணர்தலும் புணர்தல் நிமித்தமும் குறித்து இந்நூல் விளக்கியுரைக்கிறது.
கேள்வி: குறிஞ்சிப் பாட்டு - நூல் தோன்றக் காரணம் என்பது என்ன?
பதில்: ஆரிய அரசன் பிரகத்தன் தமிழரின் களவியல்யைத் தீது என்றான். இது தொல்காப்பியம் கற்பியல் செய்திகள் முடியும்; மிகவும் நல்லது; என்னும் உண்மைகளைத் தெளிவுபடுத்த எழுதப்பட்டது.
கேள்வி: குறிஞ்சிப் பாட்டு - பாடல் அமைதி பற்றி விளக்கவும்.
பதில்: காதல் நோயால் தலைவியின் உடலில் சில மாற்றங்களும் செயலில் சில தடுமாற்றமும் ஏற்படுகின்றன. இதனை அறிந்த அவளின் தாயர் தலைவியின் மாற்றத்திற்குக் காரணம் குறிஞ்சி மலையின் கடவுள் முருகன் அணங்கியதால் நிகழ்ந்து இருக்கக்கூடும் என்று எண்ணிக் கொண்டு வெறியாட்டு முனைகின்றனர். இக்காலப் பாணியில் பேய் பிடித்துக்கொண்டதாகக் கருதிப் பேயோட்ட முனைகின்றனர். அப்பொழுது உண்மையைச் சொல்லிவிடு என்று தலைவி தோழியைத் தூண்ட, தோழி நிகழ்ந்ததைக் கூறுவதாகப் பாடல் அமைந்துள்ளது.